open-index/open-wikipedia-markdown huggingface dataset:
ইচ্ছে ঘুড়ি

***ইচ্ছে ঘুড়ি*** বাংলা প্রোগ্রেসিভ রক ব্যান্ড শিরোনামহীনের দ্বিতীয় স্টুডিও অ্যালবাম। এটি ১ মে ২০০৬ সালে জি-সিরিজের ব্যানারে বাংলাদেশে প্রকাশিত হয়।

প্রকাশের পরে, *ইচ্ছে ঘুড়ি* জনপ্রিয়তা লাভ করে। জিয়াউর রহমান জিয়া রচিত ও সুরারোপিত এবং তানজির তুহিনের গাওয়া অ্যালবাম থেকে "পাখি" গানটি ২০০৬ সালে সিটিসেল-চ্যানেল আই মিউজিক পুরস্কার অনুষ্ঠানে সেরা গান বিভাগে পুরস্কার লাভ করে। ২০১৯ সালে গানটির একটি আনুষ্ঠানিক মিউজিক ভিডিও প্রকাশিত হয়েছে, যেটি পরিচালনা করেছেন রোমো খান। অন্যদিনে স্বতন্ত্র কোণ থেকে বিচার করার গল্প মূলত এটি নস্টালজিক গান "ক্যাফেটেরিয়া"। যেটি এমন এক মুহুর্তের উপর ভিত্তি করে তৈরি যে কেউ তার ক্যাম্পাসের ক্যাফেটেরিয়ায় প্রবেশ করে এবং ক্যাফেতে আড্ডায় চারপাশে এত শব্দ এবং ধোঁয়ার মধ্যে দুটি নীরব চোখ অনুভব করে। ২০২০ সালে "ক্যাফেটেরিয়া পেরিয়ে" শিরোনামে গানটির একটি সিক্যুয়েল প্রকাশিত হয়। এছাড়াও অ্যালবামের জনপ্রিয় গানের মধ্যে "পাখি" ২০০৬ সালে সেরা গান বিভাগে সিটিসেল-চ্যানেল আই মিউজিক পুরস্কার লাভ করে।

## গানের তালিকা
অ্যালবামের এগারোটি গানের মধ্যে একভাবে জিয়াউর রহমান জিয়া পাঁচটি, ফারহান করিম দুইটি এবং ইয়াসির তুষার একটি গান লিখেছেন। জিয়া ও ফাহানের সাথে যৌথভাবে তানজির তুহিন দুইটি গান লিখেছেন। অন্যদিকে তুষার, ফারহান এবং জিয়া যৌথভাবে একটি গান লিখেছেন।

## ব্যান্ডের সদস্যবৃন্দ
* জিয়াউর রহমান জিয়া - বেস
* তানজির তুহিন - কণ্ঠ
* কাজী আহমাদ শাফিন - ড্রাম
* ইয়াসির তুষার - গিটার
* প্রিন্স - কিবোর্ড
* ফারহান করিম - সরোদ

## পুরস্কার

## তথ্যসূত্র

## বহিঃসংযোগ
* ইচ্ছে ঘুড়ি  শিরোনামহীন ডিস্কোগ্রাফি
* 

বিষয়শ্রেণী:২০০৬-এর অ্যালবাম
বিষয়শ্রেণী:বাংলা ভাষার অ্যালবাম
বিষয়শ্রেণী:শিরোনামহীনের অ্যালবাম
বিষয়শ্রেণী:জি-সিরিজের অ্যালবাম
বিষয়শ্রেণী:বাংলা সঙ্গীত
আন্তোনিও লিমা দোস সান্তোস

**আন্তোনিও লিমা দোস সান্তোস** (; ১৮ জানুয়ারি ১৯৪২; **লিমা** নামে সুপরিচিত) হলেন একজন ব্রাজিলীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় সান্তোস এবং হালিস্কোর হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছেন।

ব্রাজিলীয় ফুটবল ক্লাব জুভেন্তুসের যুব পর্যায়ের হয়ে খেলার মাধ্যমে লিমা ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৫৯–৬০ মৌসুমে, ব্রাজিলীয় ক্লাব জুভেন্তুসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৬১–৬২ মৌসুমে তিনি সান্তোসে যোগদান করেছিলেন। সান্তোসে ১০ মৌসুম অতিবাহিত করার পর হালিস্কোর সাথে চুক্তি স্বাক্ষর করেছিলেন। পরবর্তীকালে, তিনি ফ্লুমিনেন্সে এবং ট্যাম্পা বে রোডিসের হয়ে খেলেছিলেন। সর্বশেষ ১৯৭৬ সালে, তিনি হালিস্কো হতে ব্রাজিলীয় ক্লাব পোর্তুগেসায় যোগদান করেছিলেন; পোর্তুগেসার হয়ে মাত্র এক মৌসুম খেলার পর তিনি অবসর গ্রহণ করেছিলেন।

লিমা ১৯৬৩ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ১৪ ম্যাচে ৪টি গোল করেছিলেন।

## প্রারম্ভিক জীবন
আন্তোনিও লিমা দোস সান্তোস ১৯৪২ সালের ১৮ই জানুয়ারি তারিখে ব্রাজিলের সাও সেবাস্তিয়াও দো পারাইসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
১৯৬৩ সালের ২রা মে তারিখে, ২১ বছর, ৩ মাস ও ১৪ দিন বয়সে, ডান পায়ে ফুটবল খেলায় পারদর্শী লিমা নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি নেদারল্যান্ডস ০–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে লিমা সর্বমোট ৪ ম্যাচে অংশগ্রহণ করেছিলেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৪২-এ জন্ম
বিষয়শ্রেণী:সান্তোস ফুটবল ক্লাবের খেলোয়াড়
বিষয়শ্রেণী:ফ্লুমিনেন্সে ফুটবল ক্লাবের খেলোয়াড়
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ফুটবল উপযোগী খেলোয়াড়
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:১৯৬৬ ফিফা বিশ্বকাপের খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:২০২৫-এ মৃত্যু
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:বৃক্কের রোগে মৃত্যু
জোনাথন কার্টার

**জোনাথন লিন্ডন কার্টার** (জন্ম: ১৬ নভেম্বর, ১৯৮৭) বার্বাডোসের বেলেপ্লেইন এলাকায় জন্মগ্রহণকারী ওয়েস্ট ইন্ডিয়ান ক্রিকেটার। দলে তিনি মূলতঃ বামহাতি ব্যাটসম্যানের ভূমিকায় অবতীর্ণ হন। দলের প্রয়োজনে তিনি ডানহাতে মিডিয়াম পেস বোলিং করেন। **জোনাথন কার্টার** ঘরোয়া ক্রিকেটে বার্বাডোসের পক্ষে খেলে থাকেন। এছাড়াও লিমোকল ক্যারিবিয়ান প্রিমিয়ার লিগে (সিপিএল) অংশগ্রহণ করছেন।

## খেলোয়াড়ী জীবন
স্বল্পকালীন সময়ে ওয়েস্ট ইন্ডিজ এ-দলের পক্ষে প্রতিনিধিত্ব করেছেন কার্টার। ২০০৭ সালে লিস্ট এ ক্রিকেটে বার্বাডোসের পক্ষে ওয়েস্ট ইন্ডিজ অনূর্ধ্ব-১৯ দলের বিরুদ্ধে প্রথমবারের মতো খেলেন। প্রথম-শ্রেণীর ক্রিকেটে তার ব্যাটিং গড় প্রায় ৩০। কিন্তু ২০১৩ সালের পূর্ব-পর্যন্ত কোন ধরনের ক্রিকেটেই সেঞ্চুরি করতে পারেননি। অবশেষে জামাইকার বিপক্ষে প্রথম-শ্রেণীর ক্রিকেটে সেঞ্চুরি করেন।

## তথ্যসূত্র

## আরও দেখুন
* জেসন হোল্ডার
* ২০১৫ ক্রিকেট বিশ্বকাপ দলসমূহ
* ২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর

বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বার্বাডোসের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
বিষয়শ্রেণী:উইকেট-রক্ষক
গ্যারি উইলসন (ক্রিকেটার)

**গ্যারি ক্রেগ উইলসন** (জন্ম: ৫ ফেব্রুয়ারি, ১৯৮৬) কাউন্টি ডাউনের ডানডনাল্ড এলাকায় জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য **গ্যারি উইলসন** মূলতঃ উইকেট-কিপারের দায়িত্ব পালন করেন। পাশাপাশি ডানহাতি ব্যাটসম্যান হিসেবে খেলেন। ইংল্যান্ডের ঘরোয়া কাউন্টি ক্রিকেটে সারে দলের প্রতিনিধিত্ব করছেন।

## প্রারম্ভিক জীবন
২০০৪ সালে আয়ারল্যান্ড অনূর্ধ্ব-১৯ ক্রিকেট দলে খেলছেন। ঐ বছরেই অনুষ্ঠিত অনূর্ধ্ব-১৯ ক্রিকেট বিশ্বকাপের মাধ্যমে আয়ারল্যান্ড ক্রিকেট দলে প্রতিনিধিত্ব করেন। দুই বছর পর ২০০৬ সালে পুনরায় ঐ প্রতিযোগিতায় অংশ নেন ও তার দল ত্রয়োদশ স্থান দখল করে। ২০০৫ সালে আইসিসি আন্তঃমহাদেশীয় কাপে খেলেন।

২০০৮ সাল থেকে ইংল্যান্ডের ঘরোয়া কাউন্টি ক্রিকেটে সারে দলের সদস্য তিনি। আগস্ট, ২০১০ সালে লিচেস্টারশায়ারের বিপক্ষে উইলসন তার প্রথম সেঞ্চুরি করেন। ছয় নম্বরে ব্যাটিংয়ে নেমে ২৩৫ বল মোকাবেলা করে ১২৫ রান সংগ্রহ করেন। ২০১১ সালের ক্রিকেট বিশ্বকাপ চলাকালীন তিনি সারে দলের পক্ষে ২০১২ সাল পর্যন্ত চুক্তি নবায়ণ করার আগ্রহ ব্যক্ত করেন। জুন, ২০১৪ সালে সারে কর্তৃপক্ষ তাকে অধিনায়ক মনোনীত করে। ওভালে তিনি অপরাজিত ১৬০ রান করে অধিনায়কত্বের দক্ষতা প্রদর্শন করেন। ২০ আগস্ট, ২০১৪ তারিখে উইলসন কাউন্টি ক্যাপ লাভ করেন।

## আন্তর্জাতিক ক্রিকেট
২৩ জুন, ২০০৭ তারিখে স্টরমন্টে অনুষ্ঠিত একদিনের আন্তর্জাতিকে ভারতের বিপক্ষে অভিষেক ঘটে। ২০১১ সালের ক্রিকেট বিশ্বকাপে আয়ারল্যান্ডের ১৫-সদস্যদের তালিকায় স্থান পান।

ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য উইলসন-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি দলের পক্ষে সর্বোচ্চ ৮০ রান তোলাসহ ২টি ডিসমিসালে জড়িত ছিলেন। এরফলে তার দল ২ উইকেটের জয় পায়। খেলায় তিনি ম্যান অব দ্য ম্যাচের পুরস্কার লাভ করেন।

## তথ্যসূত্র

## বহিঃসংযোগ
* 
* 

বিষয়শ্রেণী:আইরিশ ক্রিকেটার
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইরিশ উইকেট-রক্ষক
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:সারের ক্রিকেটার
বিষয়শ্রেণী:আয়ারল্যান্ডের টেস্ট ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:আয়ারল্যান্ড ক্রিকেট দলের অধিনায়ক
বিষয়শ্রেণী:নর্দার্ন নাইটসের ক্রিকেটার
বিষয়শ্রেণী:উইকেট-রক্ষক
প্রোকল হারুম

**প্রোকল হারুম** () ১৯৬৭ সালে প্রতিষ্ঠিত একটি ইংলিশ রক ব্যান্ড। তারা প্রগ্রেসিভ রক, এবং সিম্ফোনিক রক এর আধুনিকায়নে ভূমিকা পালন করেছে। তাদের সবচেয়ে আলোচিত কাজ হল ১৯৬৭ সালে বের হওয়া হিট সিংগল "এ হোয়াইট শেইড অফ পেইল", যা কিনা পপুলার মিউজিকের ক্লাসিক বলে গণ্য করা হয় এবং এটি ১০ লক্ষ কপি বিক্রি হওয়া হিট গানের মধ্যে অন্যতম।  এদের বারোখ এবং ক্ল্যাসিকাল এর প্রভাব থাকা সত্ত্বেও, প্রোকল হারুম ব্লুজ, আর এন্ড বি এবং সোল এ পদচারণা করেছিল।

অক্টোবর ২০১২-তে, ব্যান্ডটি রক এন্ড রোল হল অফ ফেইম এর জন্য নির্বাচিত হয়েছিল। 

## সদস্য

; বর্তমান সদস্য
* গ্যারি ব্রুকার – ভোকালস, পিয়ানো (১৯৬৭–৭৭, ১৯৯১–বর্তমান)
* কেইথ রেইড – লিরিকস (১৯৬৭–৭৭, ১৯৯১–বর্তমান)
* জিওফ হোয়াইটহর্ণ – গিটারস (১৯৯১–বর্তমান)
* ম্যাট পেগ – বেজ (১৯৯৩–বর্তমান)
* জশ ফিলিপস – অর্গান (১৯৯৩, ২০০৪–বর্তমান)
* জিওফ ডান – ড্রামস ২০০৬–বর্তমান)

; প্রাক্তন সদস্য
* ম্যাথিউ ফিশার – অর্গান, ভোকালস (১৯৬৭–৬৯, ১৯৯১–২০০৩)
* ডেইভ নাইটস – বেজ (১৯৬৭–৬৯)
* রেয় রয়ার – গিটারস (১৯৬৭)
* ববি হ্যারিসন – ড্রামস (১৯৬৭)
* বি.যে. উইলসন – ড্রামস, পারকিউশান (১৯৬৭-৭৭; মৃত্যু ১৯৯০)
* রবিন ট্রাওয়ার – গিটারস, ভোকালস (১৯৬৭-৭১, ১৯৯১)
* ক্রিস কপিং – বেজ, অর্গান (১৯৬৯-৭৭)
* ডেইভ বল - গিটারস (১৯৭১-৭২)
* এলান কার্টরাইট – বেজ (১৯৭২-৭৬)
* মিক গ্রাবহাম - গিটারস (১৯৭২-৭৭)
* টিম রেনউইক – গিটারস (১৯৭৭, ১৯৯১)
* পিট সলি – অর্গান (১৯৭৭)
* ডি মারে – বেজ (১৯৭৭; মৃত্যু ১৯৯২)
* ডেইভ ব্রোঞ্জ – বেজ (১৯৯১-৯৩)
* মার্ক বারজেজিচকি – ড্রামস (১৯৯১-৯২, ২০০০-০৬)
* জেরি স্টিভেনসন – গিটারস, ম্যান্ডোলিন (১৯৯১)
* ডন স্নো – অর্গান (১৯৯২)
* ইয়ান ওয়ালেস – ড্রামস ১৯৯৩; মৃত্যু ২০০৭)
* গ্রাহাম ব্রড – ড্রামস (১৯৯৫, ১৯৯৭)
* হেনরী স্পিনেত্তি – ড্রামস (১৯৯৬)

## ডিস্কোগ্রাফি

; স্টুডিও এলবাম

* *[[প্রোকল হারুম (এলবাম)|প্রোকল হারুম]]* (১৯৬৭)
* *[[শাইন অন ব্রাইটলি]]* (১৯৬৮)
* *[[এ সল্টি ডগ]]* (১৯৬৯)
* *[[হোম (প্রোকল হারুম)|হোম]]* (১৯৭০)
* *[[ব্রোকেন ব্যারিকেইডস]]* (১৯৭১)
* *[[গ্র্যান্ড হোটেল (এলবাম)|গ্র্যান্ড হোটেল]]* (১৯৭৩)
* *[[এক্সোটিক বার্ডস এন্ড ফ্রুট]]* (১৯৭৪)
* *[[প্রোকল'স নাইন্থ]]* (১৯৭৫)
* *[[সামথিং ম্যাজিক]]* (১৯৭৭)
* *[[দ্যা প্রোডিজাল স্ট্রেইনজার]]* (১৯৯১)
* *[[দ্যা ওয়েল'স অন ফাইয়ার]]* (২০০৩)

## তথ্যসূত্র

## উৎস

* 

## বহিঃসংযোগ

* Beyond the Pale, Procol Harum's semi-official website

বিষয়শ্রেণী:রক ব্যান্ড
বিষয়শ্রেণী:ব্রিট পুরস্কার বিজয়ী
বিষয়শ্রেণী:ক্রিসেলিস রেকর্ডসের শিল্পী
বিষয়শ্রেণী:ইংরেজ প্রোগ্রেসিভ রক দল
বিষয়শ্রেণী:প্রোটো-প্রোগ সঙ্গীতজ্ঞ
বিষয়শ্রেণী:ইংরেজ আর্ট রক দল
বিষয়শ্রেণী:ইংরেজ রক সঙ্গীত দল
আদি ব্রাহ্মসমাজ

ভারতীয় নবজাগরণের অগ্রদূত রাজা রামমোহন রায় ১৮২৮ সালের ২০শে আগস্ট একেশ্বরবাদ প্রচারের উদ্দেশ্যে ব্রাহ্মসমাজ প্রতিষ্ঠা করেন। বেদান্ত ছিল তার ধর্ম সাধনার মূল ভিত্তি। ১৮৩৩ সালে তার মৃত্যুর পর দেবেন্দ্রনাথ ঠাকুর ব্রাহ্মসমাজের নেতৃত্ব গ্রহণ করেন। এই দেবেন্দ্রনাথ ঠাকুর এর ব্রাহ্মসমাজই পরবর্তীকালে আদি ব্রাহ্মসমাজ নামে পরিচিত হয়।

## সূত্রপাত
১৮৫৮ সালে তরুণ কেশবচন্দ্র সেন ব্রাহ্মসমাজে যোগ দিলে এই একেশ্বরবাদী আন্দোলন বৃহত্তর আকার লাভ করে। কিন্তু দেবেন্দ্রনাথের সামাজিক রক্ষণশীলতার প্রশ্নে একমত না হলে নিজে ভারতবর্ষীয় ব্রাহ্মসমাজ (১৮৬৬) গঠন করেন এবং তখন থেকে দেবেন্দ্রনাথের নেতৃত্বাধীন ব্রাহ্মসমাজ 'আদি ব্রাহ্মসমাজ' নামে পরিচিতি লাভ করে।

## ধর্মমত
একেশ্বরবাদী হলেও দেবেন্দ্রনাথ মনে করতেন যে, ব্রাহ্মধর্ম হিন্দু ধর্মই , বরং হিন্দু ধর্মের বিশুদ্ধতম রূপ । তিনি মূর্তিপূজা ব্যতীত হিন্দু ধর্মের জাতিভেদ বা অপর কিছুর বিরুদ্ধে প্রতিবাদে রাজি ছিলেন না। রামমোহন রায়ের আদর্শেই তিনি ও তার অনুগামীরা ধর্মীয় সংস্কারে ব্রতী হন।

## আরও দেখুন
* ব্রাহ্মসমাজ
* দেবেন্দ্রনাথ ঠাকুর
* কেশবচন্দ্র সেন
* বিজয়কৃষ্ণ গোস্বামী
* ভাদুড়ী মহাশয় - মহর্ষি নগেন্দ্রনাথ

## তথ্যসূত্র

বিষয়শ্রেণী:ব্রাহ্মধর্ম
বিষয়শ্রেণী:অসম্পূর্ণ
বিষয়শ্রেণী:বর্ণপ্রথা বিরোধী আন্দোলন
বিষয়শ্রেণী:নব্য-বেদান্ত
বিষয়শ্রেণী:নব্য হিন্দুধর্মীয় আন্দোলন
বিষয়শ্রেণী:হিন্দু সংগঠন
বিষয়শ্রেণী:ভারত ভিত্তিক হিন্দু সংগঠন
বিষয়শ্রেণী:১৯৪৮-এ প্রতিষ্ঠিত ধর্মীয় সংগঠন
বিষয়শ্রেণী:ভারতের স্বাধীনতা আন্দোলন
বিষয়শ্রেণী:নব্য ধর্মীয় আন্দোলন
বিষয়শ্রেণী:১৮৪৮-এ ব্রিটিশ ভারতে প্রতিষ্ঠিত
সারদা কেলেঙ্কারি

**সারদাকাণ্ড**​ বা সারদা গ্রুপের আর্থিক কেলেঙ্কারি একটি বড়ো আর্থিক কেলেঙ্কারি এবং সারদা গ্রুপের দ্বারা পরিচালিত একটি পনজী প্রকল্পের​ পতনের​ দ্বারা সৃষ্ট রাজনৈতিক কেলেঙ্কারি ছিল।
এপ্রিল ২০১৩ সালে ধসে যাওয়ার​ আগে গ্রুপটি ১.৭ মিলিয়ন-এর চেয়েও বেশি আমানতকারীদের থেকে প্রায় 7px২০০ থেকে 7px৩০০ বিলিয়ন (বা ৪-৬ বিলিয়ন মার্কিন ডলার) সংগ্রহ করেছিলো।

## রাজনৈতিক প্রভাব
সারদাকাণ্ডের তদন্তটি পশ্চিমবঙ্গের রাজনৈতিক মহলে বিশাল প্রভাব ফেলে। সারদাকাণ্ডে শাসক দল, তৃণমূল কংগ্রেসেরই কিছু দলনেতারা জড়িয়ে থাকার কারণে সন্দেহের সুই, তৃণমূল কংগ্রেসের দিকেই যায় যার ফলে রাজ্যে তৃণমূল কংগ্রেসের পক্ষে একটি কঠিন পরিস্থিতি তৈরি হয়ে ওঠে যার জন্য মুখ্যমন্ত্রী মমতা বন্দ্যোপাধ্যায়, কেন্দ্রে শাসক দল, ভারতীয় জনতা পার্টি কে দায়ী করেন এবং তাদেরকে রাজনৈতিক গৃহবিবাদের জন্য দোষারোপ করেন। ভারতীয় জনতা পার্টিও, তৃণমূল কংগ্রেসের বিরুদ্ধে দলের "প্রতারকদের" আড়াল করার পাল্টা অভিযোগ আরোপ করে।তদন্তের সময়, তৃণমূল কংগ্রেসের বেশ কিছু নির্বাচিত সাংসদ, বিধায়ক ও দলের উচ্চ পদের কয়েক ঘনিষ্ঠ নেতাদের সিবিআই তলবেরও মুখোমুখি হতে হয়।

## তথ্যসূত্র

## বহিঃসংযোগ
* সুপ্রিম কোর্টের দ্বারা বিতরিত সারদাকাণ্ডে রায়  
* সারদাকাণ্ডের কিছু সংবাদ প্রবন্ধ - কেন্দ্রীয় তদন্ত ব্যুরো (এপ্রিল ২০১৩ থেকে)
* সারদাকাণ্ডের​ সংগৃহীত সংবাদ ও ভাষ্য - *[[দ্য টাইমস অফ ইন্ডিয়া]]* 
* সারদাকাণ্ডের​ সংগৃহীত সংবাদ ও ভাষ্য - *জি নিউজ* 
* সারদাকাণ্ডের​ সংগৃহীত সংবাদ ও ভাষ্য - *এন​ডিটিভি* 
* সারদাকাণ্ডের​  সংগৃহীত সংবাদ ও ভাষ্য - *সিএনএন- আই.বি.এন*  
* সারদাকাণ্ডের​ সংগৃহীত সংবাদ ও ভাষ্য - *দৈনিক সংবাদ এবং বিশ্লেষণ (বা Daily News and Analysis)* 
* সারদাকাণ্ডের​ সংগৃহীত সংবাদ ও ভাষ্য - *[[দি ইন্ডিয়ান এক্সপ্রেস]]*  
* সারদাকাণ্ডের​ সংগৃহীত সংবাদ ও ভাষ্য - *ওয়ান ইন্ডিয়া ডট কম* 

বিষয়শ্রেণী:দুর্নীতি
বিষয়শ্রেণী:আর্থিক প্রতারণা
বিষয়শ্রেণী:পিরামিড ও পনজি স্কিম
বিষয়শ্রেণী:পশ্চিমবঙ্গে অপরাধ
বিষয়শ্রেণী:২০১৩-এ ভারত
বিষয়শ্রেণী:ওড়িশায় অপরাধ
বিষয়শ্রেণী:কর্পোরেশনের অপরাধ
বিষয়শ্রেণী:অপরাধ তদন্ত
বিষয়শ্রেণী:ছলনা
একক-বিদায় প্রতিযোগিতা

থাম্ব|প্রতীকী ছবি
**একক-বিদায় প্রতিযোগিতা**য় একজন প্রতিযোগীকে পরাজয়বরণ করা মাত্র নির্দিষ্ট প্রতিযোগিতা থেকে বিদায় নিতে হয়। এ পদ্ধতিতে পরাজিত দল বা ব্যক্তি চ্যাম্পিয়নশীপ বা প্রথম পুরস্কার প্রাপ্তি থেকে বঞ্চিত হয় ও প্রতিযোগিতা থেকে ছিটকে পড়ে। এ ধরনের বিদায়ী প্রতিযোগিতাকে **অলিম্পিক পদ্ধতি প্রতিযোগিতা**, **নক-আউট** কিংবা **আকস্মিক বিদায় প্রতিযোগিতা** নামে আখ্যায়িত করা হয়ে থাকে।

## ব্যবহারের ক্ষেত্র
অনেক সময় পরাজিত দলও পুনরায় খেলার সুযোগ পায়। কিছু প্রতিযোগিতায় পরাজিত দলসমূহকে স্বান্তনাসূচক অথবা স্থান নির্ধারণী খেলায় অংশ নিতে হয় যাতে তুলনামূলকভাবে ভাল অবস্থান গ্রহণ করতে পারে। উদাহরণস্বরূপ: সেমি-ফাইনালে পরাজিত দলসমূহ তৃতীয় স্থান নির্ধারণের লক্ষ্যে অংশ নিয়ে থাকে। কিছু প্রতিযোগিতায় প্রকৃতই একক-বিদায় প্রতিযোগিতা পদ্ধতির আয়োজন করে থাকে। অন্যান্য ক্ষেত্রে অনেকগুলো ধাঁপ অবলম্বন করে। সেখানে স্থান নির্ধারণের মাধ্যমে অবস্থান নির্ধারণ করা হয়।

## প্রচলন
ইংরেজ জাতিগোষ্ঠী কর্তৃক পরিচালিত প্রতিযোগিতায় যদি আট প্রতিযোগী বাকী থাকে তা কোয়ার্টার-ফাইনাল রাউন্ড নামে সচরাচর পরিচিতি ঘটানো হয়। এর পরবর্তী ধাঁপ হিসেবে সেমি-ফাইনাল পর্ব অনুষ্ঠিত হয় যা চার-দলের অংশগ্রহণে অনুষ্ঠিত হয়। এ পর্বে বিজয়ী দুই দল ফাইনাল বা চ্যাম্পিয়নশীপ রাউন্ডে অংশ নেয়। কোয়ার্টার-ফাইনালের পূর্বেকার রাউন্ড ১৬-দলীয় রাউন্ড, লাস্ট সিক্সটিন নামে পরিচয় পায়। কিন্তু দক্ষিণ এশিয়ার দেশসমূহে তা প্রাক-কোয়ার্টার-ফাইনাল নামে পরিচিত।

শুরুর দিকের রাউন্ডগুলো সাধারণতঃ নম্বরসূচক হিসেবে সামনের দিকে অগ্রসর হতে থাকে। কিছু প্রতিযোগী যদি বাই লাভ করেন তা সাধারণতঃ প্রথম রাউন্ড এবং শুরুর দিকের খেলাগুলো প্রাথমিক রাউন্ড নামে পরিচয় পায়।

## উদাহরণ
২০০৮ সালের ফ্রেঞ্চ ওপেনের মহিলা এককে নক-আউট প্রতিযোগিতার শেষ তিন রাউন্ডের বিবরণ দেয়া হলো:-

## শ্রেণিবিন্যাস
খেলাগুলো যখন স্থান কিংবা পুরস্কারের চেয়ে নিম্নমানের হয় তখন তা তৃতীয় স্থান নির্ধারণী পর্যায়ে উপনীত হয়। চূড়ান্ত খেলার মাধ্যমে প্রথম ও দ্বিতীয় স্থান নির্ধারণ করা হয়। তৃতীয় স্থান নির্ধারণী খেলায় বিজয়ী দল তৃতীয় ও পরাজিত দল চতুর্থ স্থান পায়। অলিম্পিক ক্রীড়ায় একক-বিদায় প্রতিযোগিতার ভিত্তিতে অনুষ্ঠিত হলেও সেমি-ফাইনালে পরাজিত দলকে ব্রোঞ্জপদক প্রাপ্তির লক্ষ্যে পুনরায় খেলার প্রয়োজন পড়ে না। ফিফা বিশ্বকাপে তৃতীয় স্থান নির্ধারণের লক্ষ্যে দীর্ঘদিন ধরে খেলা আয়োজন করছে। কিন্তু ১৯৮০ সালের উয়েফা ইউরো প্রতিযোগিতা থেকে তৃতীয় স্থান নির্ধারণী খেলা আয়োজন করছে না।

## আরও দেখুন
* প্রতিযোগিতা
* ২০১৫ ক্রিকেট বিশ্বকাপ
* রাউন্ড-রবিন প্রতিযোগিতা

বিষয়শ্রেণী:প্রতিযোগিতা পদ্ধতি
বেনজির ভুট্টো আন্তর্জাতিক বিমানবন্দর

**বেনজির ভুট্টো আন্তর্জাতিক বিমানবন্দর** (), পাকিস্তানের তৃতীয় বৃহত্তম বিমানবন্দর, যা রাজধানী ইসলামাবাদ এবং রাওয়ালপিন্ডি শহরকে সেবা প্রদান করে। পূর্বে এটি **ইসলামাবাদ আন্তর্জাতিক বিমানবন্দর** নামে পরিচিত ছিলো, ২০০৮ সালের ২১ জুন তৎকালীন পাকিস্তানের প্রধানমন্ত্রী ইউসুফ রাজা গিলানী এই নাম পরিবর্তন করে প্রয়াত পাকিস্তানি নেত্রী বেনজির ভুট্টোর নামে নতুন নামকরণ করেন। ।

বিমানবন্দরটি মূলত ইসলামাবাদের বাইরে রাওয়ালপিন্ডির চকলালা নামক জায়গায় অবস্থিত। এটি পাকিস্তানের রাজধানীর প্রধান বিমানবদর হওয়ায় বিদেশী কর্মকর্তা এবং নাগরিকরা প্রায়শই এই বিমানবন্দর ব্যবহার করে থাকেন। পরিবহন এবং যোগাযোগের পাশাপাশি এই বিমানবন্দরটি পাকিস্তান বিমানবাহিনী তাদের ঘাঁটি হিসেবে ব্যবহার করে।

২০০৮-২০০৯ অর্থবছরে ৩,১৩৬,৬৬৪ জন যাত্রী এই বিমানবন্দর ব্যবহার করেন এবং ৩৪,০২৫ বার বিমান চলাচল নিবন্ধ করা হয়। এই বিমানবন্দর পাকিস্তানের পতাকাবাহী পাকিস্তান ইন্টারন্যাশনাল এয়ারলাইন্সের একটি হাব হিসেবে ব্যবহৃত হয়। এছাড়াও শাহীন এয়ার ইন্টারন্যাশনাল এটিকে হাব হিসেবে ব্যবহার করে।

## তথ্যসূত্র

## আরো পড়ুন
* Ground breaking ceremony of new Islamabad airport likely in April , *Business Recorder* (Pakistan's Financial Daily Newspaper), 2005-03-03.
* CAA initiates $300m new Islamabad airport (NIIA), *Pakistan Link Headline News*, 2006-01-07.
* CAA initiates $300m new Islamabad airport project, *The News* Business Section, 2006-01-07.
* New Islamabad International Airport ready for ground breaking Ceremony, *PakTribune*, 2006-02-07.
* Turkish Airlines wants to operate daily flights to Karachi , *The News*, 2007-07-10.
* Progress in THY's Pakistan flights, *Turkish Daily News*, 2007-07-19.
* SkyscraperCity Pakistan: Islamabad International Airport Updates
## বহিঃসংযোগ

* Islamabad International Airport, official web site
* 
* 

বিষয়শ্রেণী:পাকিস্তানের বিমানবন্দর
বিষয়শ্রেণী:আন্তর্জাতিক বিমানবন্দর
বিষয়শ্রেণী:পাঞ্জাব,পাকিস্তান এর বিমানবন্দর
বক্স অফিস

***বক্স অফিস*** বা **টিকেট ঘর** বলতে মূলত একটি স্থানকে নির্দেশ করে যেখানে দর্শক বা জনসাধারণের কাছে কোন আয়োজন বা প্রদর্শনীর প্রবেশাধিকারের অনুমতিপত্র বা টিকেট বিক্রি করা হয়ে থাকে। সাধারণত থিয়েটার মালিকপক্ষ অথবা লগ্নিকারীরা প্রাচীরের অভ্যন্তরে অবস্থান করে একটি সরু ফটক বা গর্তের মাধ্যমে টিকেটসংক্রান্ত লেনদেন সম্পন্ন করে থাকে।

প্রচলিত অর্থে, চলচ্চিত্রের প্রেক্ষাপটে **বক্স অফিস** কথাটি মূলত কোন থিয়েটার অথবা চলচ্চিত্রের ব্যবসায়ের পরিমাণকে নির্দেশ করে থাকে, যেখানে কোন প্রযোজনা যে পরিমাণ অর্থ আয় করতে সক্ষম হয় তার উপর ভিত্তি করে সংশ্লিষ্ট চলচ্চিত্রটি "বক্স অফিস হিট" এবং "বক্স অফিস ফ্লপ" বাক্যাংশের মাধ্যমে ব্যবসায়িকভাবে সফল অথবা বিফল কিনা তা নির্ণয় করা যায়।

## প্রয়োগ
চলচ্চিত্র শিল্পে **বক্স অফিস** এর মাধ্যমে একটি চলচ্চিত্র কি পরিমাণ ব্যবসা করেছে তার পরিমাপ করা হয় মোট টিকিট বিক্রির পরিমাণ অথবা টিকিট বিক্রির মাধ্যমে প্রাপ্ত সমুদয় অর্থের ভিত্তিতে। বক্স অফিস ব্যবসার পরিমাণ নির্ণয় অত্যন্ত গুরুত্বপূর্ণ কেননা এর সাহায্যে চলচ্চিত্রটির প্রতি দর্শকদের আগ্রহ সৃষ্টি হয়। তবে চলচ্চিত্র শিল্পে বক্স অফিসের আলোচনার আড়ালে চলচ্চিত্রটির নান্দনিকতার আলোচনা হারিয়ে যায় বলে মনে করে অনেকে। সারা বিশ্বে "বক্স অফিস", "বক্স অফিস ইন্ডিয়া", "শোবিজডাটা", বক্স অফিস মোজো এর মত ওয়েবসাইটসমূহ বিশ্বব্যাপী চলচ্চিত্র বক্স অফিস রাজস্বের হিসাব প্রকাশ করে থাকে।

:{TWG \over 2} - {PB}

* *TWG* এখানে মোট বৈশ্বিক বক্স অফিস গ্রস এবং
* *PB* উৎপাদন বাজেটকে নির্দেশ করে থাকে।

## ব্যুৎপত্তি

**বক্স অফিস** শব্দটি প্রথম ব্যবহৃত হয় ১৭৮৬ সালে সম্ভবত এর দ্বারা থিয়েটারে বক্স বিক্রির পরিমাণ (ব্যক্তিগত আসন এলাকা) বুঝানো হত। ১৯০৪ সালে প্রথম "মোট বিক্রয়" ধারণা শব্দটির সাথে যুক্ত হয়।

## তথ্যসূত্র

## বহিঃসংযোগ

বিষয়শ্রেণী:চলচ্চিত্র ও ভিডিও পরিভাষা
বিষয়শ্রেণী:টিকিট
বিষয়শ্রেণী:চলচ্চিত্র বক্স অফিস
বিষয়শ্রেণী:পর্যায় পরিভাষা
আর্নোড ভ্যান দুর্ন

**আর্নোড ভ্যান দুর্ন** () একজন প্রাক্তন রাজনিতিবিদ যিনি গিয়ার্ট ওয়াইল্ডার্সের ইসলামবিরোধী রাজনৈতিক দল "ডাচ ফ্রিডম পার্টি (পিভিভি)"র সক্রিয় সদস্য ছিলেন| ওয়াইল্ডার্সের ইসলাম বিরোধী তথ্যচিত্র "ফিতনা"র পরিবেশনা ও বিপণনে তিনি সহায়তা করেছিলেন| চলচ্চিত্রটির প্রতিক্রিয়ায় বিভিন্ন স্থানে মুসলিমদের চলমান প্রতিবাদ দেখে তিনি ইসলাম ধর্মের প্রতি আগ্রহী হয়ে ওঠেন এবং ২০১৩ সালে তিনি তার ইসলাম ধর্ম গ্রহণের কথা গণমাধ্যমে প্রকাশ করেন| একই বছর তিনি হজ্জ পালন করেন| পরবর্তী বছর ২০১৪ তে তার অণুপ্রেরণায় তার বড় ছেলে ইসলাম গ্রহণ করেন|
## তথ্যসূত্র

বিষয়শ্রেণী:ইসলামে ধর্মান্তরিত
বিষয়শ্রেণী:ওলন্দাজ মুসলিম
বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
চামদোর যুদ্ধ

**চামদোর যুদ্ধ** () বা **চীনের তিব্বত আক্রমণ** যা **তিব্বতের মুক্তি** নামে চীনে আনুষ্ঠানিক ভাবে প্রচলিত, কার্যত স্বাধীন তিব্বতের বিরুদ্ধে গণচীন দ্বারা পরিচালিত একটি সামরিক অভিযান।

## প্রেক্ষাপট
১৯৫০ খ্রিষ্টাব্দের ৭ই মার্চ তিব্বত সরকারের একটি প্রতিনিধিদল ভারতের কালিম্পং শহরে সদ্যপ্রতিষ্ঠিত গণচীন সরকারের প্রতিনিধিদলের সাথে তিব্বতের সার্বভৌমত্বের ব্যাপারে আলোচনার জন্য উপস্থিত হন। কিন্তু সভাস্থল নিয়ে তিব্বতী, ভারতীয়, ব্রিটিশ ও চীনা প্রতিনিধিদলের মধ্যে বিরোধ শুরু হওয়ায় সভা শুরু হতে বিলম্ব হয়। তিব্বতীরা সিঙ্গাপুর বা হংকং, ব্রিটিশরা নতুন দিল্লি এবং চীনারা বেইজিং শহরকে সভার সম্ভাব্য আলোচনা স্থল হিসেবে মনোনয়ন করেন। তিব্বতীরা বেইজিং শহরে আলোচনা করতে রাজী ছিলেন না, অন্যদিকে ব্রিটিশ ও ভারতীয়রা কোন ধরনের আলোচনার পক্ষপাতী ছিলেন না। যাই হোক, ১৯৫০ খ্রিষ্টাব্দের ১৬ই সেপ্টেম্বর নতুন দিল্লি শহরে তিব্বতী প্রতিনিধিদল চীনের বিদেশদূত জেনারেল ইয়ুয়ান ঝোংজিয়ানের সঙ্গে সাক্ষাত করেন। ইয়ুয়ান তাদের নিকট তিব্বতকে চীনের অংশ হিসেবে এবং তিব্বতের প্রতিরক্ষা, ব্যবসা ও বৈদেশিক সম্পর্ক চীনের দায়িত্ব হিসেবে গণ্য করার প্রস্তাব পেশ করেন। তিব্বর সরকার এই প্রস্তাব মেনে নিলে তিব্বতের শান্তিপূর্ণ মুক্তিপ্রদান এবং না মানলে যুদ্ধের হুমকি দেওয়া হয়। তিব্বতীরা এর বিপরীতে চীনকে ঐতিহাসিকভাবে তাদের পৃষ্ঠপোষক হিসেবেই মনে করতেন। তিব্বতী প্রতিনিধিদলের প্রধান ত্সি-দ্পোন-দ্বাং-ফ্যুগ-ব্দে-ল্দান-ঝ্বা-স্গাব-পা () চীন ও তিব্বতের মধ্যে পারস্পরিক সহযোগিতার কথা বলেন।

বহিঃশত্রুর দ্বারা আক্রমণের কোন সম্ভাবনা না থাকায় চীনা সৈন্যদের তিব্বতে অবস্থান করার বিপক্ষে তিব্বতীরা সওয়াল করেন। ভারত বা নেপাল দ্বারা আক্রান্ত হলে তিব্বতীরা চীনাদের নিকট সামরিক সাহায্যের অনুরোধ করবেন বলেও জানান। কিন্তু ৭ই অক্টোবর, চীনা সেনাবাহিনী পাঁচটি স্থান দিয়ে পূর্ব তিব্বতের সীমান্ত অতিক্রম করে।  চামদো অঞ্চলে স্থিত তিব্বতী সেনাবাহিনীকে পরাজিত করে তিব্বত সরকারকে তিব্বতের ওপর চীনের সার্বভৌমত্ব স্বীকার করে চুক্তি স্বাক্ষরের জন্য বেইজিং শহরে প্রেরণ করার জন্য বাধ্য করা এই অভিযানের উদ্দেশ্য ছিল।

## তিব্বত অধিকার
খাম্স অঞ্চলের নেতা স্পোম-ম্দা'-ত্শাং-রাব-দ্গা' () এই অঞ্চলের স্বাধীনতার স্বীকৃতির পরিবর্তে খাম্স-পা যোদ্ধার ব্যবস্থা করার প্রস্তাব দিলে চামদোর শাসক ঙ্গা-ফোদ-ঙ্গাগ-দ্বাং-'জিগ্স-'মেদকে () তা নাকচ করে দেন। বেশ কয়েক মাসের ব্যর্থ আলোচনা ও তিব্বতীদের বৈদেশিক সমর্থনলাভের ব্যর্থ প্রচেষ্টার পর চীনের সামরিক বাহিনী ১৯৫০ খ্রিষ্টাব্দের অক্টোবর মাসের ৬ ও ৭ তারিখ জিনশা নদী অতিক্রম করে। চীনা বাহিনীর দুইটি দল খুব শীঘ্রই তিব্বতী সেনাবাহিনীকে চারিদিক দিয়ে ঘিরে ১৯শে অক্টোবরের মধ্যে চামদো অধিকার করে নেয়। এই লড়াইয়ে ১১৪ জন চীনা ও ১৮০ জন তিব্বতী সৈন্য নিহত বা আহত হন। এই অভিযানে চীনা সেনাপতি ঝাং গুয়োহুয়ার মতে, ৫৭০০ জন তিব্বতী নিহত হন এবং ৩০০০ জন শান্তিপূর্ণ ভাবে আত্মসমর্পণ করেন। খাম্স অঞ্চলের তিব্বতীরা চীনা বাহিনীর চামদো আক্রমণের বিরুদ্ধে কোন ধরনের প্রতিরোধ না গড়ে তোলায় চীনের সামরিক বাহিনী প্রায় বিনা প্রতিরোধে খাম্স অঞ্চল অধিকার করে নেয়। চামদো অধিকৃত হলে স্পোম-ম্দা'-ত্শাং-রাব-দ্গা' তিব্বত ও চীনের মধ্যে মধ্যস্থতার ভূমিকা নেন। চীনা বাহিনী ঙ্গা-ফোদ-ঙ্গাগ-দ্বাং-'জিগ্স-'মেদকে মধ্যস্থতার জন্য লাসা প্রেরণ করে।

## তথ্যসূত্র

## আরো পড়ুন
*
*

বিষয়শ্রেণী:তিব্বতের যুদ্ধ
বিষয়শ্রেণী:গণচীনের যুদ্ধ
বিষয়শ্রেণী:তিব্বতের সামরিক ইতিহাস
বিষয়শ্রেণী:গণপ্রজাতন্ত্রী চীনের যুদ্ধ
প্রার্থনা (উপাসনা)

**উপাসনা** বা **প্রার্থনা** হল ঈশ্বর বা অন্য কোন প্রাকৃত বা অতিপ্রাকৃত সত্ত্বার নিকট কোন কিছু চাওয়া বা আকুতি করা বা তার সঙ্গে যোগাযোগ করার প্রচেষ্টা। প্রত্যক্ষভাবে এর সফলতার সত্যতা ও প্রমাণ দেখা না গেলেও পালনকারীরা একে কার্যকর বলে মনে করে থাকেন। প্রার্থনা নীরবে, সরবে, গান গেয়ে, নানাবিধ অঙ্গভঙ্গিমায় সম্মান ও বদান্যতা প্রকাশ করা সহ বিভিন্নভাবে করা হয়।

## তথ্যসূত্র

## বহিঃসংযোগ

*

বিষয়শ্রেণী:প্রার্থনা
বিষয়শ্রেণী:ধর্মীয় আচরণ ও অভিজ্ঞতা
বিষয়শ্রেণী:আধ্যাত্মিকতা
বিষয়শ্রেণী:আধ্যাত্মিক অনুশীলন
অ্যালেক্স কুস্যাক

**অ্যালেক্স রিচার্ড কুস্যাক** (; জন্ম: ২৯ অক্টোবর, ১৯৮০) অস্ট্রেলীয় বংশোদ্ভূত আইরিশ ক্রিকেটার। মাঝারী সারির ডানহাতি ব্যাটসম্যান হিসেবে আয়ারল্যান্ড ক্রিকেট দলে খেলছেন। এছাড়াও, **অ্যালেক্স কুস্যাক** ডানহাতে মিডিয়াম-ফাস্ট বোলিংয়ে পারদর্শী। ঘরোয়া ক্রিকেটে ক্লোনটার্ফ ক্লাবে খেলে থাকেন।

২০০৭ সালে আন্তর্জাতিক ক্রিকেটে অভিষেক ঘটে তার। ২০০৯ সালে পেশাদারী ক্রিকেট খেলার জন্য দুইজন খেলোয়াড়ের একজন হিসেবে আইরিশ ক্রিকেট ইউনিয়নের সাথে চুক্তিতে আবদ্ধ হন। এরপূর্বে কাঠের ব্যবসার সাথে সম্পৃক্ত ছিলেন। একবছর পর আইরিশ ক্রিকেট ইউনিয়নের সাথে আরও চারজন চুক্তিবদ্ধ হলে তিনিও তাতে অন্তর্ভুক্ত হন।

## প্রারম্ভিক জীবন
২৯ অক্টোবর, ১৯৮০ তারিখে অস্ট্রেলিয়ার ব্রিসবেনে জন্মগ্রহণ করেন। আট বছর বয়সে ক্রিকেট খেলতে শুরু করেন তিনি। স্বভাবজাত খেলোয়াড় কুস্যাক গ্রেড ক্রিকেটে অংশ নেন ও নিয়মিতভাবে ব্যাটিং অর্ডার পরিবর্তন করে খেলেন। বোলিংয়ের ক্ষেত্রেও একইভাবে পরীক্ষা-নিরীক্ষা চালান। ২২ বছর বয়সে ২০০৩ সালে ক্লাব ক্রিকেট খেলার জন্য আয়ারল্যান্ডে চলে যান। আইরিশ পাসপোর্ট লাভের পর আয়ারল্যান্ড দলে খেলার সুযোগ পান। ডিসেম্বর, ২০০৮ সালে বিয়ে করেন তিনি।

## আন্তর্জাতিক ক্রিকেট
ক্যাপবিহীন অবস্থায় জুন, ২০০৭ সালে ভারত ও দক্ষিণ আফ্রিকার বিপক্ষে অংশ নেয়ার জন্য আয়ারল্যান্ড দলে স্থান পান। ভারতের বিপক্ষে খেলার সুযোগ না পেলেও ২৪ জুন, ২০০৭ তারিখে দক্ষিণ আফ্রিকার বিপক্ষে গ্যারি উইলসনের পরিবর্তে অংশগ্রহণ করেন। এভাবেই তার একদিনের আন্তর্জাতিকে অভিষেক ঘটে। ট্রেন্ট জনস্টন সপ্তম বোলার হিসেবে কুস্যাককে বোলিং করান। আয়ারল্যান্ডের চার উইকেটের মধ্যে তিনটিই তিনি লাভ করেন। মরনে ফন উইককে আউট করে প্রথম উইকেট পান। এরপর জ্যাক ক্যালিস ও হার্শেল গিবসের উইকেট পান। ৩১ ওভারে ১৭৪ রানের লক্ষ্যমাত্রা অতিক্রম করতে গিয়ে অপরাজিত ৩৬ রান করে কুস্যাক দলের সর্বোচ্চ সংগ্রহকারী হন। কিন্তু ৪২ রানের ব্যবধানে তার দলের ইনিংস থেমে যায়।

## ক্লাব ক্রিকেট
১০ জুন, ২০০৭ তারিখে মিডলসেক্সের বিপক্ষে একদিনের ক্রিকেটে অভিষেক ঘটে তার। ব্যয়বহুল ওভার করলেও ছয় নম্বরে ব্যাটিংয়ে নেমে ২৯ রান করেন। ঐ খেলায় আয়ারল্যান্ড দল ১৭৫ রান করলেও ছয় উইকেটে পরাজিত হয় তার দল। দলনায়ক ট্রেন্ট জনস্টন প্রথম খেলায় তার অসহিষ্ণু মনোভাবের কথা তুলে ধরেন। তারপরও আন্তর্জাতিক ক্রিকেট অঙ্গনে কুস্যাকের অভিষেক স্বার্থক হয় ও ম্যান অব দ্য ম্যাচের পুরস্কার পান।

## তথ্যসূত্র

## আরও দেখুন
* জন ব্রেসওয়েল
* ২০১১ ক্রিকেট বিশ্বকাপ দলসমূহ
* ২০১৪ শ্রীলঙ্কা ক্রিকেট দলের আয়ারল্যান্ড সফর
* ২০১১-১৩ আইসিসি বিশ্ব ক্রিকেট লীগ চ্যাম্পিয়নশীপ

## বহিঃসংযোগ
* 
* 

বিষয়শ্রেণী:আইরিশ ক্রিকেটার
বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:আইরিশ ক্রিকেট কোচ
মোহাম্মদ তৌকির

**মোহাম্মদ তৌকির খান** (জন্ম: ১৪ জানুয়ারি, ১৯৭২) সংযুক্ত আরব আমিরাতে জন্মগ্রহণকারী আমিরাতি ক্রিকেটার। সংযুক্ত আরব আমিরাত জাতীয় ক্রিকেট দলের অধিনায়কের দায়িত্ব পালন করছেন তিনি। মূলতঃ তিনি অফ-স্পিন বোলিং করেন। পাশাপাশি নিচের সারির ব্যাটসম্যান হিসেবেও ভূমিকা রাখছেন।

## খেলোয়াড়ী জীবন
১৯৯৬ সালে এসিসি ট্রফির চূড়ান্ত খেলায় তিনি সর্বপ্রথম অংশগ্রহণ করেন। ১১ নম্বরে ব্যাটিং করলেও তিনি বোলিংয়ে অংশ নেননি। সর্বশেষ তিনটি আইসিসি ট্রফি ও সর্বশেষ ছয়টি এসিসি ট্রফি প্রতিযোগিতার প্রত্যেকটিতেই তার উপস্থিতি রয়েছে। তন্মধ্যে জাপানের বিপক্ষে ১০ ওভার বোলিং করে ১০ রানে ৬ উইকেট সংগ্রহ তার সেরা বোলিং পরিসংখ্যান। ২০০৪ সালে হংকং ইন্টারন্যাশনাল ক্রিকেট সিক্সেস প্রতিযোগিতায় খেলেন।

২০০৪ সালের এশিয়া কাপে ভারত ও শ্রীলঙ্কার বিপক্ষে অনুষ্ঠিত একদিনের আন্তর্জাতিকে অংশগ্রহণ করেন। উভয় খেলাতেই তার দল হেরে যায়। তন্মধ্যে ভারতের বিপক্ষে ৫৫ রান করেছিলেন।

## ক্রিকেট বিশ্বকাপ
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য তৌকিরকে অধিনায়কের দায়িত্ব প্রদানপূর্বক ১৫-সদস্যের চূড়ান্ত তালিকা প্রকাশ করে। তার নেতৃত্বে সংযুক্ত আরব আমিরাত দল জিম্বাবুয়ের বিপক্ষে গ্রুপ-পর্বের খেলায় একদিনের আন্তর্জাতিকে তাদের সর্বোচ্চ ইনিংস (২৮৫/৭) গড়ে।

## তথ্যসূত্র

## বহিঃসংযোগ
*Cricket Archive: Profile
*Cricket Archive: 6-10 vs Japan
*Cricket Archive: 55 vs India

বিষয়শ্রেণী:আমিরাতি ক্রিকেটার
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:সংযুক্ত আরব আমিরাত জাতীয় ক্রিকেট দলের অধিনায়ক
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
ভোর (দ্ব্যর্থতা নিরসন)

**ভোর** বলতে বোঝানো হতে পারে -
* ভোর - দিনের অংশবিশেষ;
* ভোর (শহর) - ভারতের মহারাষ্ট্র রাজ্যের একটি শহর।
ভোর

**ভোর** বলতে বোঝায় দিনের একটি অংশবিশেষ যখন সূর্য উঠতে শুরু করে। ভোর বেলায় সূর্যের উদয়ের সময়ে পরিবেশে মৃদু সূর্যালোক ছড়িয়ে পড়ে। তবে এসময় সূর্য দিগন্তের নিচে অবস্থান করে। ভোড় এবং সূর্যোদয় এক ব্যাপার নয়। সূর্যোদয় হল যখন সূর্যের একাংশ দিগন্তের উপরে চলে আসে এবং তা ধীরে ধীরে পরিষ্কার হয়ে ওঠে। ভোরবেলা সূর্য দেখা না গেলেও সূর্যের অবস্থান কোনদিকে – তা বোঝা যায়।
thumb|ঢাকা শহরের ভোর
thumb|বাংলাদেশের ভদ্রা নদীর উপরে সূর্যোদয়

## অক্ষাংশের প্রভাব

### বিষুবীয় অঞ্চল
বিভিন্ন অক্ষাংশে ভোরবেলার দৃশ্য ও সময় বিভিন্ন রকম হয়ে থাকে। বিষুবীয় অঞ্চলে ভোরবেলার সময় সর্বনিম্ন বিশ মিনিট পর্যন্ত স্থায়ী হয়, অন্যদিকে মেরু অঞ্চলে এই পরিমাণ কয়েক ঘণ্টা পর্যন্ত স্থায়ী হতে পারে। পৃথিবীর দুই মেরুতে ভোরের সময় কয়েক সপ্তাহ পর্যন্ত স্থায়ী হয়। 
বিষুব রেখার নিকটে সন্ধ্যা এবং ভোরের সময় পৃথিবীর সর্বনিম্ন। এই স্থানে দিগন্তের সাথে সমকোণে সূর্যের উদয় এবং অস্ত হয়। পৃথিবীর বিষুব অঞ্চলে গোধূলী ও ভোরের সময় সর্বনিম্ন।
### মেরু অঞ্চল
গ্রীষ্ম ও শীতের অয়নকালে দিন ও রাতের পরিমাণ হ্রাস পায়, এর প্রভাব পড়ে ভোর ও গোধূলীর সময়ের উপর। এটি মেরু অঞ্চলে আরো বেশি পরিলক্ষিত হয়। মেরু অঞ্চলে সূর্য উদয় হয় বসন্ত বিষুবে এবং অস্ত যায় শরৎ বিষুবে, ফলে দীর্ঘ সময় ধরে ভোর ও গোশূলী স্থায়ী হয়।

## পুরাণ ও ধর্মে ভোর
অনেক ইন্দো-ইউরোপীয় পৌরাণিক কাহিনীতে ভোরের দেবতা রয়েছে। ভোরের দেবতা সৌর দেবতা থেকে ভিন্ন। গ্রীক পুরাণে বিদ্যমান ইওস, রোমান পুরাণের অরোরা, ভারতীয় পুরাণের উশাস, জার্মান পুরাণের অস্ট্রণ ভোরের দেবতা। হিন্দুদের ভোরের দেবতা অরোরার পুরুষ লিঙ্গের। আমেরিকান পুরাণের ভোরের দেবতা অ্যানপাও-এর দুইটি মুখ রয়েছে বলে প্রচলিত।

ইসলাম ধর্মে ভোর ফযরের সালাতের সময়। রমযানের সময় ভোরের শুরু থেকে রোযা শুরু হয়।

ইহুদী ধর্মে ভোরের সময় কীভাবে গণনা করা হবে – তা তালমুদে বর্ণনা করা হয়েছে। তালমুদে বর্ণিত রয়েছে যে সূর্য উদয়ের ৭২ মিনিট ভোর শুরু হয়। তালমুদ বিশেষজ্ঞ ভিলনা গাওনের মতে তালমুদে বর্ণিত ভোরের সময়ের কথা মেসোপটেমিয়ার কোন বিষুবীয় স্থানের দিনকে নির্দিষ্ট করে সংজ্ঞায়িত করা হয়েছে।

## তথ্যসূত্র

## বহিঃসংযোগ

*Worldwide timetable for dawn time calculation

বিষয়শ্রেণী:দিনের অংশ
বিষয়শ্রেণী:ভোর
বিষয়শ্রেণী:পৃথিবী ঘটনা
সমাবর্তন

থাম্ব|Convocation Picture|alt=Convocation

**সমাবর্তন** () এর অর্থ হচ্ছে "এক সাথে মিলিত হওয়া"। ইংরেজি Convocation শব্দটি লাতিন Convocare শব্দ থেকে এসেছে, যেটি প্রাচীন গ্রিক শব্দ ἐκκλησία (আক্ষ. এক্লেশিয়া) এর অনুবাদ, যেখানে ἐκκλησία মানে হচ্ছে একদল মানুষ কোন নির্দিষ্ট উদ্দেশ্যকে (বেশিরভাগ সময়ে একাডেমিক উদ্দেশ্যে) সামনে রেখে একত্রিত হওয়া।

## প্রাচীন ভারতে সমাবর্তন

**সমাবর্তন** (সংস্কৃত: समावर्तन) প্রাচীন ভারতে শিষ্যরা গুরুগৃহে শিক্ষাগ্রহণ শেষে গুরুকুল থেকে নিজ গৃহে যাওয়ার অনুষ্ঠানিক বিদায় নির্দেশ করে। যা ভারতীয় গ্রন্থে বর্ণিত ষোড়শ সংস্কারের মধ্যে একটি ।

## ধর্মযাজকদের সমাবর্তন
একসময় গির্জার সম্মেলনকেও "সমাবর্তন" বলা হতো।

## ক্যান্টারবারি এবং ইয়র্কের সমাবর্তন

বিষয়শ্রেণী:বৈঠক
বিষয়শ্রেণী:উচ্চশিক্ষায়তনিক পরিভাষা
ডিজিটাল কন্টেইনার ফরমেট

একটি কন্টেইনার বা র‍্যাপার হল একটি মেটাফাইল ফরমেট যার উপকরণ বর্ণনা করে কতগুলো ডাটা এবং মেটাডাটার ভিন্ন উপাদান একসাথে একটি কম্পিউটার ফাইলে রয়েছে।

আগের ক্রস-প্ল্যাটফর্ম কন্টেইনার ফরমেটগুলোর মধ্যে ছিল স্বতন্ত্র এনকোডিং নিয়ম এবং ১৯৮৫ সালের অভ্যন্তরীন ফাইল ফরমেট। কনটেইনারগুলো বহুমাধ্যম এ্যাপ্লিকেশনগুলোতে বেশি ব্যবহৃত হয়।

## গুনাগুন
কন্টেইনারটি কীভাবে ডেটা বা মেটাডেটা এনকোড করা হবে তা বর্ণনা করে না। সুতরাং একটি প্রোগ্রাম একে হয়ত চিহ্নিত বা চালান বা খুলতে গেলে এর মধ্যস্থিত ডেটা ডিকোড করতে পারবে না। কারণ হতে পারে প্রোগ্রামটিতে ডিকোড করার গণনা প্রণালী নেই।

সংজ্ঞানুযায়ী, একটি কন্টেইনার ফরমেটে যে কোন ধরনের ডাটা থাকতে পারে। যদিও এধরনের অল্প কিছু মাত্র ফাইল ফরমেট রয়েছে যেমন মাইক্রোসফট উইন্ডোজের ডিএলএল ফাইল। বেশিরভাগ কন্টেইনার ফরমেটই বিশেষভাবে তৈরী করা হয় শুধুমাত্র বিশেষ ডেটার প্রয়োজনে। উদাহরণসরূপ, কন্টেইনারগুলো প্রায়শই বহুমাধ্যমে ব্যবহৃত ফাইল ফরমেটে দেখা যায়। যেহেতু অডিও এবং ভিডিও স্ট্রীমগুলো অনেক ভিন্ন ভিন্ন গণনা প্রণালী দ্বারা এনকোড বা ডিকোড করা যেতে পারে, সেহেতু একটি কন্টেইনার ফরমেটই হয়ত ব্যবহৃত হবে ব্যবহাকারীকে শুধুমাত্র একটি ফাইল ফরমেট দেওয়ার জন্য।

## বহুমাধ্যম কন্টেইনার ফরমেট
কন্টেইনারের মাধ্যমে কন্টেইনারের মধ্যস্থিত বিভিন্ন প্রকারের ডাটা চিহ্নিত করা যায়। সাধারণ কন্টেইনারে হয়ত বিভিন্ন ধরনের অডিও ফরমেট থাকবে কিন্তু জটিল ও উন্নত কন্টেইনারে বহু অডিও ভিডিও স্ট্রীম, সাবটাইটেল, অধ্যায় তথ্য, ট্যাগিং তথ্য (মেটাডাটা) থাকে এবং সেগুলো একসাথে চলার জন্য তথ্যগুলো এমনভাবে থাকে যাতে তা সমলয়ে হয়। বেশির ভাগ সময়ই, ফাইল হেডারে মেটাডাটা এবং সময়লয়ের তথ্য কন্টেইনার ফরমেট দ্বারা সুনির্দিষ্ট করে দেয়া থাকে। উদাহরণ হিসেবে বলা যায়,  ইন্টারনেট ভিডিও স্ট্রীমিং যাকে বানানো হয়েছে নিম্ন মান এবং দ্রুততার জন্য উচ্চ মান সম্পন্ন ডিভিডি স্ট্রীম থেকে ভিন্ন।

কন্টেইনার ফরমেটের অংশগুলোর বিভিন্ন নাম আছে: "চাঙ্কস" (আরআইএফএফ, পিএনজি), "এটম" (কুইকটাইম/এমপি৪), "প্যাকেটস" (এমপিইজি-টিএস) এবং "সেগমেন্ট" (জেপিইজি) ইত্যাদি। একটি চাঙ্কে যা থাকে তাকে "ডাটা" বা "পেলোড" বলে ডাকা হয়। বেশিরভাগ কন্টেইনারে চাঙ্কগুলো ক্রমানুসারে সাজানো থাকে যাদের প্রত্যেকের হেডার থাকে (কিন্তু টিআইএফএফ অফসেট জমা করে এই জায়গায়)। ফাইল যদি নষ্ট হয়ে যায় তাহলে চাঙ্কগুলোর মাধ্যমে তা পুনরুদ্ধার সম্ভব হয় কিন্তু অফসেটে তা ফ্রেম সমস্যা হয়ে দেখা দেয়।

কিছু কন্টেইনার শুধুমাত্র অডিওর জন্য:

* এআইএফএফ (আইএফএফ ফাইল ফরমেট, ম্যাকে বহুল ব্যবহৃত)
* ডব্লিউএভি (আরআইএফএফ ফাইল ফরমেট, উইন্ডোজে বহুল ব্যবহৃত)
* এক্সএমএফ (এক্সটেনশিবল মিউজিক ফরমেট)

যে কন্টেইনারগুলো শুধু ছবির জন্য:

* এফআইটিএস (নমনীয় ছবি স্থানান্তর ব্যবস্থা) স্থির চিত্র, অশোধিত ডাটা, এবং মেটাডাটা সহযোগী।
* টিআইএফএফ (ট্যাগড ইমেজ ফাইল ফরমেট) স্থির চিত্র এবং সহযোগী মেটাডাটা।

অন্যান্য নমনীয় কন্টেইনারে বিভিন্ন ধরনের অডিও ভিডিও ও অন্যান্য মিডিয়াগুলো রাখা যায়। জনপ্রিয় কিছু বহুমাধ্যম কন্টেইনার হল:

অন্যান্য কন্টেইনার ফরমেটের মধ্যে রয়েছে এনইউটি, এমএক্সএফ, জিএক্সএফ, র‍্যাটডিভিডি, এসভিআই, ভিওবি এবং ডিআইভিএক্স মিডিয়া ফরমেট।

## তথ্যসূত্র

বিষয়শ্রেণী:কম্পিউটার ফাইল ফরমেট
বিষয়শ্রেণী:কম্পিউটার ফাইল
বিষয়শ্রেণী:চলচ্চিত্র ও ভিডিও পরিভাষা
বিষয়শ্রেণী:কম্পিউটার মান
বিষয়শ্রেণী:ধারক ফরমেট (ডিজিটাল)
বিষয়শ্রেণী:চলচ্চিত্র ও ভিডিও প্রযুক্তি
নগর পরিকল্পনা

thumb|ইউরোপের একটি শিল্পভিত্তিক পরিকল্পনায় তৈরী নগর।
**নগর পরিকল্পনা** একটি কারিগরী ও রাজনৈতিক প্রক্রিয়া যার মাধ্যমে ভূমির ব্যবহার এবং নাগরিক পরিবেশের নকশা প্রণয়ন করা হয়। এই প্রক্রিয়ার মধ্যে বায়ু, পানি, নগরের অবকাঠামো, পরিবহণ ব্যবস্থা, পরিষেবা ব্যবস্থাপনা ইত্যাদি অন্তর্ভুক্ত। নগর পরিকল্পনার মাধ্যমে মানব বসতির সঠিক উন্নয়ন নিশ্চিত করা হয়। নগরের সম্পদ (যেমন: পানি, গ্যাস) কীভাবে মানুষের কাছে পৌছে দেয়া হবে, অবকাঠামোগত বিন্যাস ও স্থানভেদে ভূমির সঠিক ব্যবহার নিশ্চিতিকরণ ইত্যাদি বিষয় নগর পরিকল্পনার মাধ্যমে বাস্তবায়ন করা হয়। নগর সম্পর্কিত গবেষণা ও বিশ্লেষণ, কৌশলগত চিন্তা, স্থাপত্য, নগর নকশা, জনমত নিরীক্ষণ, নীতিমালা প্রণয়ন, বাস্তবায়ন ও ব্যবস্থাপনা নগর পরিকল্পনার বৃহৎ ক্ষেত্রের অন্তর্গত। নগর পরিকল্পনার অন্যতম বিষয় নগরের কোন অংশবিশেষের নকশা প্রণয়ন করা। নগরের সার্বিক অবস্থা অনুসারে এবং বিভিন্ন বিষয়কে চিহ্নিত করে কোন নকশা প্রণয়ন করা হয়। নগরের সঠিক ব্যবস্থাপনা নিশ্চিতের উদ্দেশ্যে প্রয়োজনীয় নীতিমালা প্রণয়নে নগর পরিকল্পনাবিদগণ কাজ করে থাকে।

ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। এছাড়া নগরের পুনঃউন্নয়ন বা পুনর্গঠনের ক্ষেত্রেও নগর পরিকল্পনা কাজ করে। বিশ্বের অনেক দেশে ক্রমশ বর্ধিষ্ণু নগরায়নের প্রেক্ষাপটে সঠিকভাবে নগরের উন্নয়নের ক্ষেত্রে নগর পরিকল্পনার প্রয়োগ করা হয়। বিংশ শতাব্দীর শেষাংশে একটি ধারণা প্রবর্তিত হয় যে সকল ধরনের পরিকল্পনার মূল লক্ষ্য টেকসই উন্নয়ন নিশ্চিতকরণ।

## তথ্যসূত্র

বিষয়শ্রেণী:নগর পরিকল্পনা
মাইক্রোফোন

**মাইক্রোফোন** এক ধরনের যন্ত্র, যাকে কথ্য ভাষায় *মাইক* ও বলা হয়ে থাকে। এটি এক ধরনের সেন্সর হিসেবে কাজ করে, যা শব্দ শক্তিকে তড়িৎশক্তিতে রূপান্তর করে। ফলে তারের মাধ্যমে সংবাহন সম্ভব হয়। কম্পিউটার, মোবাইল ফোন, অডিও রেকর্ডার, শ্রবণসহায়ক যন্ত্র, মেগাফোন, রেডিও বা টেলিভিশন সম্প্রচার কেন্দ্র ইত্যাদি ক্ষেত্রে এর বহুল ব্যবহার পরিলক্ষিত হয় ।

আধুনিক কালের বেশির ভাগ মাইক্রোফোনই তড়িৎ-চুম্বকীয় আবেশ, ক্যাপাসিট্যান্স বা ধারকত্বের পরিবর্তন, পিজোইলেক্ট্রিক ইফেক্ট অথবা বাতাসের চাপের পার্থক্য ব্যবহার করে বৈদ্যুতিক সিগনাল তৈরী করে।

## মাইক্রোফোনের কার্যপদ্ধতি
মাইক্রোফোনের ধাতুর তৈরি একটি পাতলা পাত বা ডায়াফ্রাম থাকে। ডায়াফ্রামের সাথে একটা চলকুণ্ডলী লাগানো থাকে যেটি একটা চৌম্বকীয় ক্ষেত্রের ভেতর নড়াচড়া করতে পারে। যখন কেউ এই মাইক্রোফোনের সামনে কথা বলে তখন ডায়াফ্রামটি শব্দ তরঙ্গের কম্পনের সাথে কাঁপতে থাকে। ডায়াফ্রাম সাথে লাগানো চলকুণ্ডলীটিও চৌম্বক ক্ষেত্রের সামনে-পিছনে নড়তে থাকে। চৌম্বক ক্ষেত্রে একটি চলকুণ্ডলী নাড়াচাড়া করলে সেখানে একটি বিদ্যুৎ শক্তির আবেশ হয়, কাজেই  মাইক্রোফোনটি শব্দ শক্তিটিকে বিদ্যুৎ শক্তিতে রূপান্তর করে একটি বৈদ্যুতিক সিগন্যাল পাঠায়।

শব্দের এই বৈদ্যুতিক সংকেত শব্দের নিখুঁত উপস্থাপন হলেও এর মান খুবই কম থাকে, তাই তাকে ব্যবহার করার জন্য অ্যামপ্লিফায়ারে বাড়িয়ে নিতে হয়। 

## তথ্যসূত্র

বিষয়শ্রেণী:শব্দবিজ্ঞান
বিষয়শ্রেণী:মাইক্রোফোন
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:মার্কিন উদ্ভাবন
বিষয়শ্রেণী:কম্পিউটিং ইনপুট ডিভাইস
বিষয়শ্রেণী:টেলিভিশন প্রযুক্তি
বিষয়শ্রেণী:শব্দধারণ
মঞ্জুলা গুরুগে

**অশঙ্কা মঞ্জুলা গুরুগে** (; জন্ম: ১৪ ফেব্রুয়ারি, ১৯৮১) শ্রীলঙ্কার আম্বাল্যাঙ্গোডায় জন্মগ্রহণকারী আমিরাতি ক্রিকেটার। দলে তিনি মূলতঃ বামহাতি ফাস্ট-মিডিয়াম বোলার। এছাড়াও, ডানহাতি ব্যাটসম্যান হিসেবে সংযুক্ত আরব আমিরাত ক্রিকেট দলে খেলছেন।

## খেলোয়াড়ী জীবন
১৯৯৯-২০০০ মৌসুমে শ্রীলঙ্কার সিংহ স্পোর্টস ক্লাবের পক্ষে প্রথম-শ্রেণীর ক্রিকেটে তার অভিষেক ঘটে। ২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় তার একদিনের আন্তর্জাতিকে অভিষেক হয়। স্কটল্যান্ডের বিপক্ষে তিনি ৬৭ রানে ৩ উইকেট দখল করেন। কিন্তু তার দল ৪১ রানে পরাজিত হয়। এছাড়াও, বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে।

আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য মঞ্জুলাসহ ১৫-সদস্যের চূড়ান্ত তালিকা প্রকাশ করে।

## তথ্যসূত্র

## আরও দেখুন
* মোহাম্মদ তৌকির
* ২০১৫ ক্রিকেট বিশ্বকাপ দলসমূহ
* সংযুক্ত আরব আমিরাত জাতীয় ক্রিকেট দল

বিষয়শ্রেণী:আমিরাতি ক্রিকেটার
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
ফাইল ফরমেটের তালিকা

থাম্ব|গ্রাফিক্স ফাইল ফর্ম্যাট
এই নিবন্ধটি **ফাইল ফরমেটের তালিকা** নিয়ে তৈরী করা হয়েছে। ফাইল ফরমেটগুলো শ্রেণী আকারে সাজানো হয়েছে। এই ফাইল ফরমেটগুলো যে কোন কম্পিউটারেই দেখা যায়। যদি এক্সটেনশনগুলো ফরমেটের নাম বা সংক্ষেপণ থেকে ভিন্ন হয় তাহলে ফাইলের নামের এক্সটেনশনগুলো বন্ধনিতে দেখানো হয়েছে। তত্ত্ব অনুসারে, ল্যাটিন বর্ণমালা এবং সংখ্যা ব্যবহার করে একটি তিন অক্ষর বিশিষ্ট এক্সটেনশনের সংখ্যা মোট ৪৬,৬৫৬ ধরনের হতে পারে; (২৬+১০)৩। কিন্তু যখন আরো বিভিন্ন রকম অক্ষর যোগ করা হবে এই সংখ্যা বাড়বে। অনেক অপারেটিং সিস্টেমই ফাইলের নাম সীমাবদ্ধ করে না একটি মাত্র এক্সটেনশনে যার আকার ৪ অক্ষরের কম, কিছু অপারেটিং সিস্টেমে তা দেখা যেত যা ফ্যাট(এফএটি) ফাইল সিস্টেম ব্যবহার করত। ইউনিক্সের মত অপারেটিং সিস্টেমে এই নিয়ম মানা হয় না। মাইক্রোসফট উইন্ডোজ এনটি, ৯৫, ৯৮ এবং মি সিস্টেমে তিন অক্ষরের এই সীমাবদ্ধতা ৩২ বিট বা ৬৪ বিটের এ্যাপ্লিকেশনে রাখা হয়নি। এক্ষেত্রে উইন্ডোজ ৯৫ এবং এনটি ৩.৫ ভার্সনের আগের ফ্যাট (এফএটি) ফাইল সিস্টেম ছাড়া।  কিছু কিছু ফাইলের নামের এ্যক্সটেনশন তিন অক্ষরের থেকে বড়।

## আর্কাইভ এবং সংক্ষেপিত

### বাস্তব রেকর্ড সক্ষম মিডিয়া সংরক্ষণ

## কম্পিউটার-সহায়
### ইলেক্ট্রনিক নকশা সয়ংক্রিয়ভাবে (ইডিএ)

## ডেস্কটপ প্রকাশনা

## আর্থিক সংরক্ষণ
### আর্থিক ডাটা স্থানান্তর ফরমেট

## গ্রাফিক্স

### রঙের প্যালিট

### রঙ ব্যবস্থাপনা

## সংযোগ এবং শর্টকাট

## গাণিতিক

## অবজেক্ট কোড, নিবার্হি ফাইল, অংশীদারি এবং গতিময় সংযুক্ত লাইব্রেরি
### অবজেক্ট এক্সটেনশন

## ব্যক্তিগত তথ্য ব্যবস্থাপক

## প্রকল্প ব্যবস্থাপনা সফটওয়্যার

## তথ্যসূত্র ব্যবস্থাপনা সফটওয়্যার

## বৈজ্ঞানিক ডাটা (ডাটা বিনিময়)

### বহু-ক্ষেত্রীয় (ডোমেইন)

### আবহাওয়া বিজ্ঞান

### রসায়ন

### গণিত

## নিরাপত্তা

### সার্টিফিকেটসমূহ এবং চাবিসমূহ

#### এক্স.৫০৯

### এনক্রিপ্টেড ফাইল

### পাসওয়ার্ড ফাইল

## ট্যাবুলেটেড ডাটা

## ভিডিও

### ভিডিও সম্পাদনা এবং উৎপাদন

## ভার্চুয়াল যন্ত্র
### মাইক্রোসফট ভার্চুয়াল পিসি, ভার্চুয়াল সার্ভার

### ভার্চুয়ালবক্স

### প্যারালাল ওয়ার্কস্টেশন

### কিউইএমইউ

## ওয়েব ভিত্তিক ফাইল ফরমেট

## অন্যান্য
### কার্সর

## সাধারণীকৃত ফাইল
### সাধারণ ডাটা ফরমেট
এই ফাইল ফরমেটগুলো বহুল ব্যবহারের এবং সাধারণ মানের জন্যই ভালভাবেই সংজ্ঞায়ীত। কিন্তু প্রত্যেক ফাইলের মধ্যস্থিত ডাটা প্রায়শই বিশেষভাবে নির্দিষ্ট সফটওয়্যার বা ব্যবহারকারী দ্বারা বর্ধিত আরো নির্দিষ্ট কাজে ব্যবহারের জন্য।

#### পাঠ্য ভিত্তিক

### শ্রেণীবদ্ধ ফাইল এক্সটেনশন
#### বাইনারি ফাইল

#### পাঠ্য ফাইল

### আংশিক ফাইলসমূহ
#### ভিন্নতা এবং প্যাচ ফাইল

#### অসম্পূর্ন স্থানান্তর

### অস্থায়ী ফাইল

## আরও দেখুন

* ফাইল এক্সটেনশনের বর্ণমালা অনুসারে তালিকা

## তথ্যসূত্র

## বহিঃসংযোগ
* 
* File formats available for search engines


*
স্বপ্নীল পাতিল

**স্বপ্নীল প্রকাশ পাতিল** (; জন্ম: ১৫ এপ্রিল, ১৯৮৫) ভারতীয় বংশোদ্ভূত আমিরাতি ক্রিকেটার। **স্বপ্নীল পাতিল** ডানহাতি ব্যাটসম্যান ও উইকেট-রক্ষক হিসেবে সংযুক্ত আরব আমিরাত ক্রিকেট দলে খেলছেন।

## খেলোয়াড়ী জীবন
২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। নিউজিল্যান্ডের লিঙ্কনের বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় স্কটল্যান্ডের বিপক্ষে তার ওডিআই অভিষেক হয়। তিনি ৯৯ বলে ৯৯ রান সংগ্রহ করেন। কিন্তু তার দল ৪১ রানে পরাজিত হয়। এছাড়াও, মার্চ, ২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে। ২৮ বলে ২৩ রান সংগ্রহ করে টম কুপারের শিকারে পরিণত হন।

## ক্রিকেট বিশ্বকাপ
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য স্বপ্নীলসহ ১৫-সদস্যের চূড়ান্ত তালিকা প্রকাশ করে।

১২ মার্চ, ২০১৫ তারিখে ওয়েলিংটনের  ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের ৫ম খেলায় দক্ষিণ আফ্রিকার বিপক্ষে দায়িত্বশীল ১০০ বলে অপরাজিত ৫৭* রান করে দলের সর্বোচ্চ রান সংগ্রহকারী হন। কিন্তু খেলায় তার দল দক্ষিণ আফ্রিকার কাছে ১৪৬ রানের বিরাট ব্যবধানে পরাজিত হয়।

## তথ্যসূত্র

## আরও দেখুন
* মঞ্জুলা গুরুগে
* ২০১৫ ক্রিকেট বিশ্বকাপ দলসমূহ
* সংযুক্ত আরব আমিরাত ক্রিকেট দল

## বহিঃসংযোগ

বিষয়শ্রেণী:আমিরাতি ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:মহারাষ্ট্র থেকে আগত ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:উইকেট-রক্ষক
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
ঘনীভূত পুচ্ছ

থাম্ব|বিমানের কনট্রিল
ঘনীভূত বাষ্পীয় লেজ বা পুচ্ছ () একধরনের লম্বা কৃত্রিম মেঘ যা মাঝে মাঝে বিভিন্ন বিমানের পিছনে চলার সময় তৈরি হয় । এটি মূলত বিমানের ইঞ্জিন থেকে নির্গত গ্যাসের ভিতর থাকা জল কণা দ্বারা গঠিত হয়।

বিমানের চলাচলের পথের উচ্চতায় (প্রায় ২৫ হাজার থেকে ৪০ হাজার ফিট) তাপমাত্রা, আর্দ্রতা এসবের উপর ভিত্তি করে এর স্থায়িত্ব কয়েক সেকেন্ড, মিনিট বা কয়েক ঘণ্টাও হতে পারে এবং দৈর্ঘ্য কয়েক মাইল পর্যন্ত হতে পারে ।

## গঠন
thumb|দুটি জেট বিমানের ফলে সৃষ্ট ঘনীভূত পুচ্ছ
বিমানের জ্বালানী পুড়ে প্রধানত কার্বন ডাইঅক্সাইড এবং জলীয় বাষ্প তৈরি করে। এই জলীয় বাষ্প উচ্চ উচ্চতায় ঘনীভূত হয়ে ক্ষুদ্র ক্ষুদ্র কণায় পরিণত হয়, যা পরবর্তীতে এই কৃত্রিম মেঘ তৈরি করে।

## তথ্যসূত্র

বিষয়শ্রেণী:মেঘ সংক্রান্ত
২০১৪-১৫ আফগানিস্তান ক্রিকেট দলের সংযুক্ত আরব আমিরাত সফর

আফগানিস্তান ক্রিকেট দল ২৮ নভেম্বর, ২০১৪ থেকে ৪ ডিসেম্বর ২০১৪ তারিখ পর্যন্ত সংযুক্ত আরব আমিরাত সফর করে। এ সফরে চারটি একদিনের আন্তর্জাতিক ক্রিকেট খেলা অনুষ্ঠিত হয়। সংযুক্ত আরব আমিরাত ক্রিকেট দল ৩-১ ব্যবধানে সিরিজ জয় করে।

## দলের সদস্য

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে প্রধান পাতা

বিষয়শ্রেণী:২০১৪-এ আফগান ক্রিকেট
বিষয়শ্রেণী:২০১৪-এ আমিরাতি ক্রিকেট
বিষয়শ্রেণী:২০১৪–১৫ আন্তর্জাতিক ক্রিকেট প্রতিযোগিতা
বিষয়শ্রেণী:আফগানিস্তান ক্রিকেট দলের সংযুক্ত আরব আমিরাত সফর
বিষয়শ্রেণী:আন্তর্জাতিক ক্রিকেটে সংযুক্ত আরব আমিরাত সফর
ডাকঘর (নাটক)

**ডাকঘর** (১৯১২ খ্রিস্টাব্দ) রবীন্দ্রনাথ ঠাকুরের অন্যতম শ্রেষ্ঠ নাটক। মোট তিনটি দৃশ্যে ও ৫৩২টি(১ম দৃশ্যে ৭৭টি,২য় দৃশ্যে ৩০৩টি,৩য় দৃশ্যে ১৫২টি)সংলাপে সমগ্র নাটকটি সম্পূর্ণ হয়েছে।**ডাকঘর** রবীন্দ্রনাথের সাংকেতিক নাটকগুলির মধ্যে সম্ভবত সর্বাপেক্ষা জনপ্রিয় যা দেশে তো বটেই, বিদেশেও অনূদিত ও অভিনীত হয়েছিল।

## অনুবাদ
দেবব্রত মুখোপাধ্যায় *[[দ্য পোস্ট অফিস]]* (১৯১৪ খ্রিস্টাব্দ প্রকাশিত হয়) নামে এর অনুবাদ করেন। ভূমিকায় কবি ইয়েটস্ লেখেন, *It conveys to the right audience an emotion of gentleness and peace.*

## বিষয়বস্তু
'অমল' নামে একটি ছয়-সাত বছরের ছেলে, তারই ক্ষয় অবসন্নতা ও মৃত্যুর ঘটনা নিয়ে এই নাটক। শারীরিক বদ্ধতার মধ্যে, ক্লান্তি ও অসহায়তার মধ্যে, তার মনটি কেমন উজ্জ্বল চঞ্চলতায় দেশবিদেশ পরিক্রমায় ছুটে যেতে চাইছে, এই দ্বন্দ্ব সমগ্র পরিসর জুড়ে ফুটিয়ে তোলেন লেখক রবীন্দ্রনাথ।

নাটকে মৃত্যুর উপস্থিতি প্রতীকী; মুক্তির কথাটা এসেছে ব্যঞ্জনায়। রাজার ডাকঘর, ডাকঘরের নানা ডাকহরকরা, এবং তাদের বয়ে নিয়ে আসা রাজার চিঠি, সবই এই প্রতীকের অঙ্গ।

## প্রযোজনা ও বিদেশে সমাদর
* দ্বিতীয় বিশ্বযুদ্ধ-এ জার্মান নাৎসি বাহিনীর কবলগ্রস্ত পারি শহরের রেডিওতে এর অভিনয় হয়।
* ১৯৯৩-৯৪ সালে জার্মান প্রযোজক মেরিং এর প্রযোজনায়।
* ১৯৯৪ সালে লন্ডনে উইলিয়াম রাডিচে ও জিল ফারবিনের উপস্থাপনায়।

## সমালোচনা
* প্রভাতকুমার মুখোপাধ্যায় —"আধ্যাত্মিক দিক থেকে ডাকঘরের একটা সুষ্ঠু ব্যাখ্যা করা যায়।"
* উপেন্দ্রনাথ ভট্টাচার্য —"মৃত্যুই অমলের মুক্তির দূত — তাঁর পরমবন্ধু।"
* আশুতোষ ভট্টাচার্য —"অমলও মানবাত্মার প্রতীক, বন্ধনই আত্মার পীড়া। অমলের পীড়া শারীরিক কোন বিকার মাত্র নহে, ইহা মনের অস্বস্তি-অবস্থা, চারিদিকের বন্ধন হইতেই অস্বস্তির জন্ম। এই বন্ধন হইতে মুক্তিই আত্মার চিরন্তন কাম্য; একমাত্র মৃত্যুর মধ্য দিয়াই এ মুক্তি সম্ভব হইয়া থাকে।"
* আবু সয়ীদ আইয়ুব —"এই বালক শিশুটি আর সব ভুলে গিয়ে অনন্তের মধ্যে বিলীন হয়ে যাওয়ার জন্য লালায়িত হয়ে উঠবে — এমন কল্পনাও আমার পক্ষে পীড়াদায়ক।"
## আরও পড়ুন
ডাকঘর (হিন্দি চলচ্চিত্র)

## তথ্যসূত্র

## বহিঃসংযোগ
*Text of ''The Post Office''

বিষয়শ্রেণী:ভারতীয় নাটক
বিষয়শ্রেণী:রবীন্দ্রনাথ ঠাকুরের নাটক
বিষয়শ্রেণী:১৯১২-এর নাটক
বাংলাদেশ কৃষি উন্নয়ন কর্পোরেশন

**বাংলাদেশ কৃষি উন্নয়ন কর্পোরেশন** সংক্ষেপে **বিএডিসি**  গণপ্রজাতন্ত্রী বাংলাদেশ সরকারের কৃষি মন্ত্রণালয়ের আওতাধীন একটি স্বায়ত্বশসিত প্রতিষ্ঠান। এর প্রধান কার্যালয় ঢাকায় অবস্থিত।

## ইতিহাস ও গঠন
**বাংলাদেশ কৃষি উন্নয়ন কর্পোরেশন** (বিএডিসি), তদানিন্তন পূর্বপাকিস্তান কৃষি উন্নয়ন কর্পোরেশন নামে কৃষি উন্নয়ন কর্পোরেশন অধ্যাদেশ, ১৯৬১ (ই.পি. অধ্যাদেশ XXXVII,১৯৬১) এর মাধ্যমে প্রতিষ্ঠিত হয়। সরকারের কৃষি খাতের অন্যান্য উন্নয়ন প্রতিষ্ঠান হতে কার্যক্রমের দিক থেকে ভিন্নতর বিবেচিত হওয়ায় ১৯৭৫ সালে বিএডিসি’কে বাংলাদেশ কৃষি উপকরণ সরবরাহ এবং সেবা কর্পোরেশন (বিএআইএসএসসি) হিসেবে পুনঃনামকরণ করা হয়। কিন্তু ১৯৭৬ সালে বিএআইএসএসসি এর নাম পুনঃ পরিবর্তন করে বিএডিসি নাম পুনর্বহাল করা হয়। কৃষি মন্ত্রণালয়ের আওতাধীন একটি স্বায়ত্ব শাসিত প্রতিষ্ঠান হিসেবে বিএডিসি’র ভিত্তি ঢাকা শহর কেন্দ্রিক হলেও এর সেবার পরিধি সমগ্র বাংলাদেশে বিস্তৃত। মাঠপর্যায়ের অফিসসমূহ উপজেলা পর্যায় পর্যন্ত, এমনকি কোন কোন ক্ষেত্রে আরো প্রত্যন্ত এলাকায় অফিসের সুবিস্তৃত নেটওয়ার্ক রয়েছে।

কর্পোরেশনের সাধারণ ও প্রশাসনিক দিকনির্দেশনা এবং অন্যান্য বিষয়াবলী সংক্রান্ত সিদ্ধান্ত গ্রহণের ক্ষমতা চেয়ারম্যানের নেতৃত্বে পরিচালনাপর্ষদ এর উপর ন্যস্ত। কর্পোরেশনের সাংগঠনিক কাঠামো ৫টি উইং এর সমন্বয়ে গঠিত। এগুলো হলো: বীজ ও উদ্যান, ক্ষুদ্রসেচ, সার ব্যবস্থাপনা, অর্থ এবং প্রশাসন।

বিএডিসি’র উপর অর্পিত মৌলিক কাজগুলো হচ্ছে: সারা বাংলাদেশে কৃষি উপকরণ উৎপাদন, সংগ্রহ (ক্রয়), পরিবহন, সংরক্ষণ এবং বিতরণ ব্যবস্থাপনা টেকসই করা এবং অত্যাবশ্যকীয় কৃষি উপকরণ যেমন: বীজ, সার সরবরাহ এবং ভূপরিস্থ ও ভূগর্ভস্থ পানি ব্যবহারের মাধ্যমে কৃষকের জন্য সেচের সুযোগ সৃষ্টি করা।

বিএডিসি’তে কৃষি, প্রকৌশল, অর্থনীতি, ব্যবস্থাপনা ইত্যাদি বিভিন্ন পেশার পেশাজীবীগণ একত্রে কাজ করছেন। সর্বমোট মঞ্জুরীকৃত পদের সংখ্যা ছিল ২৫,৪৫১টি। কিন্তু ৯০ এর দশকের শুরুতে বিএডিসি হতে সারব্যবস্থাপনা কার্যক্রম প্রত্যাহার ও সেচকার্যক্রম বেসরকারীকরণ এবং স্বাভাবিক ও স্বেচ্ছা অবসর প্রদানের ফলে জনবল হ্রাস পায়।

এক গেজেট প্রজ্ঞাপনের মাধ্যমে ১৯৯৯ সালে (বাংলাদেশ গেজেট ২২ নভেম্বর, ১৯৯৯ সালে প্রকাশিত) কর্পোরেশনটি পুনর্গঠন করা হয় এবং মানসম্পন্ন বীজ উৎপাদন ও সেচের উপর কিছু নতুন কার্যক্রম প্রদান করা হয়। বিএডিসিতে নতুন নতুন প্রকল্প ও কর্মসূচির মাধ্যমে আর্থিক সহায়তা প্রদান করে সেচ কাজে ভূপরিস্থ পানি ব্যবহারের সুযোগ সৃষ্টি, জি২জি পদ্ধতির মাধ্যমে সারআমদানি, বীজ উৎপাদন কার্যক্রম শক্তিশালীকরণ সহ উচ্চফলনশীল জাতের বীজবর্ধন ও বিভিন্ন প্রকার প্রতিকূল সহিষ্ণু জাতের উৎপাদন বৃদ্ধির কার্যক্রম গ্রহণ করা হয়। 

## কার্যক্রমসমূহ

* সারা বাংলাদেশে কৃষি উপকরণ উৎপাদন, সংগ্রহ (ক্রয়), পরিবহন, সংরক্ষণ এবং বিতরণ ব্যবস্থাপনা টেকসই করা।
* অত্যাবশ্যকীয় কৃষি উপকরণ, যেমনঃ বীজ, সার সরবরাহ এবং ভূপরিস্থ ও ভূগর্ভস্থ পানি ব্যবহারের মাধ্যমে কৃষকের জন্য সেচের সুযোগ সৃষ্টি করা। 

## উইংসমূহ
কর্পোরেশনের সাংগঠনিক কাঠামো ৫টি উইং এর সমন্বয়ে গঠিত। 

* বীজ ও উদ্যান উইং 
* সার-ব্যবস্থাপনা উইং
* ক্ষুদ্রসেচ উইং
* প্রশাসন উইং
* অর্থ উইং 

## আরও দেখুন
* কৃষি মন্ত্রণালয়

## তথ্যসূত্র

## বহিঃসংযোগ
* বিএডিসি'র অফিসিয়াল ওয়েবসাইট

বিষয়শ্রেণী:১৯৭১-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ ভিত্তিক কৃষি-সংক্রান্ত কোম্পানি
বিষয়শ্রেণী:বাংলাদেশ ভিত্তিক কৃষি সংগঠন
বিষয়শ্রেণী:বাংলাদেশের কৃষি গবেষণা প্রতিষ্ঠান